cesur
        
         (metrikk)
Store norske leksikon,Språk og litteratur,Litteraturvitenskap,Metrikk
Cesur er i metrikken et lite opphold i en verselinje. Cesuren brukes som et hvilepunkt: Et løfte som vi gav, / men aldri talte om.
I enkelte versemål finnes cesur på en bestemt plass i linjen, som regel omkring midten. Et eksempel er i versemålet aleksandriner.Cesur kalles mannlig etter en betont eller lang stavelse, kvinnelig etter ubetont eller kort stavelse. Eksempel på mannlig cesur: Vreden, gudinne! besyng / som grep peleiden Akhillevs. Eksempel på kvinnelig cesur: Mellom den edle Akhillevs / og mennenes drott Agamemnon ... Les mer i Store norske leksikon metrikk – verslære